Diari Oficial de la Generalitat Valenciana


Sumari del DOGV 7625, del 29-09-2015 (2015/7924)

RESOLUCIÓ de 28 de setembre de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica el procediment de comunicació als productors inclosos provisionalment en el règim de xicotets agricultors, previst en el Reial Decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7924


Data del document
:   28-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 28 de setembre de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica el procediment de comunicació als productors inclosos provisionalment en el règim de xicotets agricultors, previst en el Reial Decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural. [2015/7924]  
El Reglament (UE) núm. 1307/2013 del Parlament Europeu i del Consell de 17 de desembre de 2013 pel qual s'establixen normes aplicables als pagaments directes als agricultors en virtut dels règims d'ajuda inclosos en el marc de la Política Agrícola Comuna i pel qual es deroguen els Reglaments (CE) núm. 637/2008 i (CE) núm. 73/2009 del Consell, establix un nou règim de pagaments directes desacoblats de la producció, basats en el règim de pagament bàsic. El títol V del reglament desenrotlla el règim per als xicotets agricultors, d'aplicació facultativa per als Estats membres i que busca simplificar el procediment per a aquells productors que perceben menys d'una determinada quantitat.  
  
D'acord amb el Reial Decret 1076/2014, de 19 de desembre, sobre assignació de drets de règim de pagament bàsic de la Política Agrícola Comuna, i el Reial Decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural, en Espanya es va a instrumentar el règim per a xicotets agricultors, la qual cosa s'espera que contribuïsca a simplificar sensiblement la tramitació de la sol·licitud única.  
Este règim simplificat s'aplicarà d'ofici a tots els perceptors a qui els corresponga rebre menys de 1.250 - d'ajudes directes, amb la possibilitat que ells opten per la no participació si així ho sol·liciten. L'import es calcularà com un pagament basat en l'import a percebre l'any 2015 per cada agricultor, i mentres el beneficiari es mantinga dins d'este règim, les quanties no estaran sotmeses al procés de convergència.  
  
En la Comunitat Valenciana s'han presentat en 2015 més de 82.000 sol·licituds úniques, i en les primeres estimacions s'ha pogut comprovar que prop del 72 % de les mateixes generaran ajudes directes per valor inferior a 1.250 ?.  
L'article 86, apartat 2, del Reial Decret 1075/2014, establix que abans del 30 de setembre de 2015, s'efectuarà un càlcul provisional estimatori de l'import del pagament de tots els pagaments directes per productor i es comunicarà a aquells agricultors a qui la dita estimació supose un pagament menor de 1.250 euros. Esta comunicació podrà ser realitzada per qualsevol de les formes possibles que permeta als beneficiaris el coneixement de les seues dades, inclosa la possibilitat d'accés a la base de dades.  
Tanmateix, se'ls informarà sobre el seu dret a decidir no participar en el règim de xicotets agricultors, encara que complisquen les condicions per a això, i en este cas hauran de comunicar-ho de forma expressa abans del 15 d'octubre de 2015.  
Els avantatges d'este règim es detallen en els citats reials decrets, i aporten fonamentalment una simplificació en la càrrega administrativa dels controls preceptius per al pagament.  
Per tot això, prèvia consulta del sector afectat, en virtut de les competències atribuïdes pel Decret 7/2015, de 29 de juny, del president de la Generalitat, pel qual es determina les conselleries en què s'organitza l'administració de la Generalitat, i fent ús de les facultats concedides per la disposició final primera del Decret 145/2014, de 5 de setembre, del Consell, resolc:  
  
Apartat 1  
Fer públic el procediment pel qual els agricultors de la Comunitat Valenciana que van presentar la sol·licitud única 2015 han sigut inclosos provisionalment en el règim de xicotets agricultors, d'acord amb el que s'establix pel Reial Decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.  
  
  
Apartat 2  
L'accés a la informació detallada per a cada productor inclòs provisionalment en el règim de xicotets agricultors podrà consultar-se, de forma individualitzada, a través del procediment telemàtic http://www.gva.es/va/inicio/procedimientos'id\_proc=17423 previst per la Generalitat Valenciana.  
  
Apartat 3  
Els agricultors que figuren en el llistat provisional i no desitgen romandre en el dit règim simplificat, hauran d'omplir el model que es facilita en el propi procediment telemàtic, o el que figura en l'annex a esta resolució, i presentar-ho abans del 15 d'octubre de 2015, en qualsevol dels registres dels òrgans administratius a què es dirigisquen o davant de qualsevol òrgan administratiu que pertanga a l'Administració General de l'Estat, a la de qualsevol administració de les comunitats autònomes, o a la d'alguna de les entitats que formen l'Administració local si, en este últim cas, s'haguera subscrit l'oportú conveni, així com en les representacions diplomàtiques o oficines consulars d'Espanya a l'estranger.  
Les sol·licituds d'abandó del règim de xicotets agricultors seran rebudes per la Conselleria d'Agricultura, Medi Ambient, Canvi Climàtic i Desenvolupament Rural, i es traslladaran al Ministeri d'Agricultura, Medi Ambient i Aigua, perquè s'integren com a documentació dins del procediment general d'assignació de drets de pagament bàsic, regulat pel Reial Decret 1076/2014, de 19 de desembre, sobre assignació de drets de règim de pagament bàsic de la Política Agrícola Comuna.  
  
  
Contra la present resolució, que posa fi a la via administrativa, podrà interposar-se recurs potestatiu de reposició, en el termini d'un mes, davant del mateix òrgan que va dictar l'acte, a comptar de l'endemà de la publicació de la present resolució en el Diari Oficial de la Comunitat Valenciana, o bé recurs contenciós-administratiu davant de la Sala de l'ordre Contenciós Administratiu del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de la present resolució en el Diari Oficial de la Comunitat Valenciana, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de setembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.